श्री यादव ने कहा कि राज्य सरकार मुजफ्फरनगर में शान्ति-व्यवस्था स्थापित करने तथा अभी तक हुए नुकसान को आगे न बढ़ने देने के लिए काम कर रही है। भाईचारा बिगाड़ने वाले दंगाईयों के विरुद्ध सख्त कार्यवाही का आश्वासन देते हुए उन्होंने कहा कि कुछ पार्टियां एवं लोग राज्य सरकार के खिलाफ माहौल बनाने की साजिश कर रही हैं, लेकिन ऐसे तत्वों को सफल नहीं होने दिया जाएगा। उन्होंने बताया कि मुजफ्फरनगर एवं इसके आसपास के जनपदों में पर्याप्त पुलिस बल के अलावा केन्द्रीय बल भी तैनात किए गए हैं। इस मौके पर मुख्यमंत्री ने हज यात्रियों की बस को हरी झण्डी दिखाकर एयरपोर्ट के लिए रवाना किया।